3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทฯ ประกอบกิจการอุตสาหกรรมผลิตและจำหน่ายปูนซีเมนต์ผสมตราอินทรีแดง
ปูนซีเมนต์ปอร์ตแลนด์ตราอินทรีเพชร ปูนซีเมนต์ปอร์ตแลนด์ที่ให้แรงอัดสูงเร็วตราอินทรีดำและในปี
พ.ศ. 2543 บริษัทฯ ได้ออกผลิตภัณฑ์ใหม่ตราอินทรีเพชร

บริษัทฯ
จัดจำหน่ายทั้งในลักษณะปูนซีเมนต์ผงและปูนซีเมนต์เม็ดตามความต้องการของตลาดภายในประเทศและต่างประเทศ
สำหรับการขายภายในประเทศ บริษัทฯ ได้เพิ่มช่องทางการจำหน่ายผ่านทางอินเตอร์เน็ต
โดยใช้ชื่อว่า “webSALES” แก่ผู้แทนจำหน่ายรวมทั้งได้ขายโดยตรงให้กับผู้ใช้และหน่วยราชการ

นอกจากนี้ บริษัทย่อย
และบริษัทที่เกี่ยวข้องดังต่อไปนี้ยังได้มีการลงทุนในธุรกิจเกี่ยวเนื่องกับปูนซีเมนต์และอุตสาหกรรมอื่น
ดังนี้:-

-   บริษัท นครหลวงคอนกรีต จำกัด ประกอบกิจการผลิตและจำหน่ายคอนกรีตผสมเสร็จ

-   บริษัท คอนวูด จำกัด ผลิตและจำหน่ายผลิตภัณฑ์ไฟเบอร์ซีเมนต์

-   แขมร์ ซีเมนต์ อินดัสตรี คัมปะนี ลิมิเต็ด ซื้อขายปูนซีเมนต์

-   บริษัท ลานนารีซอร์สเซส จำกัด (มหาชน) ผลิตและจำหน่ายแร่ลิกไนต์และหินประดับ

-   

-   

  3.2 การตลาดและภาวะการแข่งขัน

ภาวะอุตสาหกรรมปูนซีเมนต์ในปีที่ผ่านมา 

  ความต้องการใช้ปูนซีเมนต์มีการปรับเพิ่มขึ้นอย่างต่อเนื่องในช่วง 5 ปีที่ผ่านมา
  เนื่องจากโครงการขนาดใหญ่ของรัฐบาลที่มีการดำเนินการอย่างต่อเนื่อง เช่นโครงการรถไฟฟ้า
  โครงการสนามบินสุวรรณภูมิ และการก่อสร้างสาธารณูปโภคขั้นพื้นฐานในเขตเมืองและภูมิภาค
  โครงการเหล่านี้ส่งผลดีต่อภาคการก่อสร้างที่อยู่อาศัยในบริเวณปริมณฑลของกรุงเทพมหานคร
  อย่างไรก็ตาม ในปี 2549 การลงทุนทั้งภาครัฐและเอกชนได้ชะลอตัวลง
  ทำให้ความต้องการใช้ปูนซีเมนต์ในประเทศลดลง บริษัทฯประเมินในปี 2549
  ความต้องการใช้ปูนซีเมนต์ภายในประเทศอยู่ที่ประมาณ 27.5 ล้านตัน
  สำหรับสาเหตุที่ความต้องการลดลงในปี 2549 สืบเนื่องจากปัจจัยหลัก ดังนี้

1.  การชะลอและเลื่อนการลงทุนในโครงการขนาดใหญ่ของรัฐ

2.  อัตราเงินเฟ้อ ซึ่งส่งผลต่ออัตราดอกเบี้ยที่เพิ่มสูงขึ้น

3.  การปรับตัวสูงขึ้นของราคาน้ำมัน ซึ่งส่งผลกระทบโดยตรงต่อต้นทุนการผลิต

4.  ความเชื่อมั่นของนักลงทุนทั้งชาวไทยและต่างชาติลดลง เนื่องจากความผันผวนทางการเมือง

5.  สถานการณ์น้ำท่วมในหลายพื้นที่ ส่งผลให้การก่อสร้างต้องหยุดชะงัก

  นอกจากความต้องการปูนซีเมนต์ภายในประเทศที่ลดลงแล้ว
  ภาวะการแข่งขันของอุตสาหกรรมปูนซีเมนต์ก็เพิ่มสูงขึ้น สาเหตุอีกประการหนึ่งคือในปี 2549
  มีผู้ผลิตรายใหม่ซึ่งมีกำลังการผลิตปูนซีเมนต์ประมาณ 1 ล้านตันต่อปีเพิ่มขึ้น 1 ราย
  และจากภาวะการ แข่งขันที่รุนแรงเนื่องจากความต้องการที่ลดลง
  ประกอบกับการเข้ามาของผู้แข่งขันที่ รุนแรงเนื่องจากความต้องการที่ลดลง
  ประกอบกับการเข้ามาของผู้แข่งขันรายใหม่
  ทำให้การแข่งขันในตลาดของผู้ผลิตปูนซีเมนต์มีความเข้มข้นกว่าในปีที่ผ่านมา โดยในปีที่แล้ว
  ผู้ผลิตปูนซีเมนต์ต่างๆ มีแผนการตลาดในรูปแบบต่างๆต่อไปนี้

1.  ด้านผลิตภัณฑ์:
    ผู้ผลิตปูนซีเมนต์ต่างพยายามปรับปรุงผลิตภัณฑ์ของตนเองอย่างต่อเนื่องเพื่อตอบสนองความต้องการของลูกค้าแต่ละกลุ่มให้ดีขึ้น

2.  ด้านราคา:

  ผู้ผลิตปูนซีเมนต์ยังใช้การลดราคาในการแข่งขันอยู่ แม้ว่าจะอยู่ในสภาวะต้นทุนการผลิตที่เพิ่มสูงขึ้น

3.  ด้านช่องทางการจัดจำหน่าย:
    ตัวแทนจำหน่ายปูนซีเมนต์รายต่างๆ พยายามปรับปรุงภาพลักษณ์ให้ทันสมัยขึ้นอย่างต่อเนื่อง
    โดยมีแนวโน้มการปรับปรุงในรูปแบบโมเดิร์นเทรด (Modern trade concept)

4.  ด้านการส่งเสริมการขาย:
    ในอุตสาหกรรมปูนซีเมนต์ มีการโฆษณาอย่างแพร่หลาย ไม่ว่าจะเป็นทางโทรทัศน์ วิทยุ
    และสิ่งพิมพ์ต่างๆ อย่างไรก็ตาม
    ในปีที่ผ่านมายังไม่ปรากฏแนวความคิดที่แตกต่างไปจากเดิมอย่างมีสาระสำคัญ

  การส่งออก

  ประเทศไทยมีกำลังการผลิตปูนซีเมนต์เป็นอันดับหนึ่งในภูมิภาคอาเซียน
  เมื่อความต้องการปูนซีเมนต์ภายในประเทศชะลอตัว
  ผู้ผลิตปูนซีเมนต์ของประเทศไทยจึงต้องอาศัยการส่งออกเป็นตัวช่วยเพื่อให้กำลังการผลิตที่มีอยู่เกิดประสิทธิภาพสูงสุด
  ตลาดส่งออกของกลุ่มผู้ผลิตปูนซีเมนต์ในประเทศไทย ได้แก่ สหรัฐอเมริกา กลุ่มประเทศอาเซียน
  บังกลาเทศและสหรัฐอาหรับเอมิเรตส์

  3.3 การจัดหาผลิตภัณฑ์และบริการ

กำลังการผลิต

  บริษัทฯมีโรงงานผลิต 3 โรง มีเตาเผา 6 เตา มีสายการผลิต 6 สาย
  และมีกำลังการผลิตปูนซีเมนต์ชนิดเม็ด 12.3 ล้านตันต่อปี

วัตถุดิบและผู้จำหน่าย

  95% ของวัตถุดิบที่ใช้ในการผลิตปูนซีเมนต์นั้นบริษัทฯผลิตเอง
  บริษัทฯได้รับสัมปทานการทำเหมืองหินอุตสาหกรรม ได้แก่ หินปูน หินดินดาน และยิปซั่ม
  ซึ่งเป็นวัตถุดิบสำคัญ ส่วนอีกร้อยละ 5 บริษัทฯจัดซื้อจากแหล่งภายนอก
  ทั้งภายในประเทศและต่างประเทศ

ผลกระทบต่อสิ่งแวดล้อม

  ในการประกอบธุรกิจ บริษัทฯได้ตระหนักถึงความรับผิดชอบทางสังคม
  บริษัทฯเชื่อในการเจริญเติบโตอย่างยั่งยืน ซึ่งจะเกิดขึ้นไม่ได้ถ้าปราศจากความรับผิดชอบต่อสังคม
  บริษัทฯถือว่าการอนุรักษ์สิ่งแวดล้อมเป็นความรับผิดชอบต่อสังคมที่สำคัญที่สุดประการหนึ่ง
  บริษัทฯได้ทำกิจกรรมอนุรักษ์สิ่งแวดล้อมดังต่อไปนี้

-   ทำการประเมินผลกระทบสิ่งแวดล้อมเพื่อให้มั่นใจว่ากิจกรรมทางธุรกิจ เช่น การทำเหมือง
    จะไม่ส่งผลกระทบอันก่อผลเสียต่อสิ่งแวดล้อมจนเกินสมควร

-   ทำการปลูกป่าทดแทนอย่างต่อเนื่องในพื้นที่ที่ได้มีการทำเหมืองไปแล้ว
    ซึ่งการปลูกป่าทดแทนนี้เป็นส่วนหนึ่งของแผนการทำเหมืองรวมของบริษัทฯ

-   นำเอาของเสียต่างๆ เช่น กากอุตสาหกรรม กากเกษตรกรรม
    และวัสดุใช้แล้วมาเป็นเชื้อเพลิงสำหรับให้ความร้อนแก่เตาเผาแทนเชื้อเพลิงดั้งเดิมจำพวกถ่านหิน
    และลิกไนต์ และกากของเสียบางอย่างก็นำมาใช้เป็นวัตถุดิบทดแทนวัตถุดิบดั้งเดิม
    การนี้นอกจากเป็นการประหยัดต้นทุนการผลิตแล้ว
    ยังเป็นการอนุรักษ์และใช้ทรัพยากรธรรมชาติอย่างมีประสิทธิภาพสูงสุดและยั่งยืนด้วย

-   ให้ความสำคัญสูงสุดในความปลอดภัยของพนักงานและของชุมชนในพื้นที่ใกล้เคียงกับโรงงาน
    บริษัทฯใส่ใจในทุกขั้นตอนของการปฏิบัติงานไม่ว่าจะเป็นเรื่องความปลอดภัยภายในโรงงานและบุคลากรผู้ควบคุมเครื่องจักร
    ความปลอดภัยระหว่างการจัดการขนส่งทั้งภายในและภายนอกโรงงานไปจนถึงการขนถ่ายวัตถุดิบ
    และผลิตภัณฑ์สำเร็จรูป

-   กำหนดมาตรการควบคุมและจัดการของเสียและการป้องกันมลภาวะเป็นพิษ เช่น
    ปริมาณฝุ่นจากเตาเผาจะถูกควบคุมและกรองโดยอุปกรณ์ที่มีเทคโนโลยีอันทันสมัยและประสิทธิภาพสูง
    บริษัทฯมีระบบตรวจสอบ ติดตาม และ ควบคุมการฟุ้งกระจายของฝุ่นละอองตลอดเวลา
    เพื่อให้มั่นใจในการปกป้องและป้องกันสุขอนามัยของพนักงานและชุมชนในท้องถิ่นด้วย

  การรับรองคุณภาพต่างๆ
  ดังจะกล่าวต่อไปนี้เป็นเรื่องหมายรับรองความรับผิดชอบต่อสังคมของบริษัทฯ

-   ความสามารถของห้องปฏิบัติการ

  ISO/IEC 17025

-   ระบบการรับประกันคุณภาพ

 ISO 9001; version 2000

-   

-   ระบบการจัดการสิ่งแวดล้อม

 ISO 14001

-   ระบบการจัดการอาชีวอนามัยและความปลอดภัย

 TIS/OHSAS 18001

  การได้รับการรับรองมาตรฐานระบบบริหารสิ่งแวดล้อมดังกล่าวเป็นสิ่งที่ยืนยันได้ว่า
  บริษัทฯได้ปฏิบัติตามกฎหมายสิ่งแวดล้อมที่เกี่ยวข้องทั้งหมดแล้ว

  3.4 งานที่ยังไม่ได้ส่งมอบให้เสร็จสิ้นก่อน

  - ไม่มี -